kardosdrur/scandi-wiki huggingface dataset:
OpenBSD

OpenBSD er et frit styresystem i UNIX-familien med rødder i det oprindelige Berkeley Software Distribution (BSD).
OpenBSD er udviklet af programmører fra hele verden, koordineret af projektlederen Theo de Raadt, en softwareingeniør fra Calgary, Alberta, Canada.
Første udgave af OpenBSD udkom i 1995 som en fork af NetBSD-projektet, som Theo de Raadt tidligere var en del af.

OpenBSDs primære fokus er sikkerhed; de lægger stor vægt på at de kun har haft to sikkerhedshuller i standardinstallationen i over 10 år. Det er ligeledes OpenBSD-projektet der står bag sikkerhedsinitiativer såsom SSH-implementationen OpenSSH, der er standard i de fleste moderne Linux- og BSD-systemer, samt firewallen PF, som siden er blevet porteret til både FreeBSD og NetBSD.

Eksterne henvisninger 

 OpenBSDs hjemmeside
 BSD-dk.dk

BSD-styresystemer
Frie styresystemer
Pershing-missil

MGM-31 Pershing var en familie ballistiske missiler med mellemlang rækkevidde, designet og bygget af Martin Marietta som erstatning for PGM-11 Redstone-missilerne som den amerikanske hærs primære mellemdistanceraket. Det blev opkaldt efter general John J. Pershing. Missilet kunne medbringe et konventionelt sprænghoved eller en nuklear sprængladning.

Missiler
Jean-Pierre Cassel

Jean-Pierre Cassel (27. oktober 1932 – 19. april 2007) var en fransk skuespiller, der blev kendt for sine mange filmroller, især i 1960'erne og 1970'erne.

Filmografi 
Blandt de film, Cassel medvirkede i, kan nævnes:
 Disse prægtige mænd i deres flyvende maskiner, eller hvordan jeg fløj fra London til Paris på 25 timer og 11 minutter (Ken Annakin, 1965)
 En hær af skygger (Jean-Pierre Melville, 1969)
 Borgerskabets diskrete charme (Luis Buñuel, 1972)
 De tre musketerer (Richard Lester, 1973)
 Mordet i Orientekspressen (Sidney Lumet, 1974)

Eksterne henvisninger 

 

Skuespillere fra Frankrig
Entrena

Entrena er en by i La Rioja (Spanien). Indbyggertallet anslås at være omkring 1.397.

Byer i La Rioja
Casino Royale (flertydig)

Casino Royale har flere betydninger:

 Casino Royale – en roman af Ian Fleming.
 Casino Royale (film fra 1954) – en tv-film baseret på romanen af samme navn.
 Casino Royale (film fra 1967) – en film løst baseret på romanen af samme navn.
 Casino Royale (film fra 2006) – en film baseret på romanen af samme navn.
Rett fra hjertet

Rett fra hjertet er den norske rapgruppe Karpe Diems debutalbum, der blev udgivet 12. juni 2006. Der var også en før-udgivelse af albummet den 11. juni på Byporten i Oslo.

Spor 
 «Rett fra hjertet» 2.55
 «Piano» 3.59
 «Galskap» 3.07
 «Identitet som dreper» 5.09
 «Fem om morningen» 2.45
 «Hat & Love» 4.37
 «Eksamen» 3.42
 «Hørt det før» 3.19
 «Kampen mot klokka» 2.41
 «Rigveda 10.90» 4.40
 «Show» 4.05
 «Déjà vu» 4.52

Mere info kan findes på: Karpe Diem singler

Album fra 2006
Karpe Diem-album
The Lord of the Rings: The Battle for Middle-earth

The Lord of the Rings: The Battle for Middle-earth er et adventure-strategispil, som foregår i Ringenes Herre-universet og er bygget på John Ronald Reul Tolkiens bøger.

Spillet blev udgivet i Danmark i 2004, og er blevet købt og spillet af mange fans i Ringenes Herre-universet.

Eksterne henvisninger 
 
 Officiel hjemmeside

Computerspil fra 2004
Strategispil
Battle for Middle-earth
Windows-spil
Frederik af Nør

Frederik Emil August, prins af Nør (født 23. august 1800, død 2. juli 1865) var søn af Frederik 6.s søster Louise Augusta og hertug Frederik Christian af Augustenborg. Hans mor købte i 1832 godset Nør ved Egernførde til ham, og han kaldte sig herefter prins af Nør. Han havde to søskende: dronning Caroline Amalie af Danmark (1796-1881) og hertug Christian-August af Augustenborg (1798-1869).

Prins Frederik af Nør tjente fra 1825 som officer i Sønderjylland og udnævntes i 1842 til dansk statholder og kommanderende general i hertugdømmerne Slesvig og Holsten. Selvom han blev opdraget med dansk sprog, gik han imod bevarelsen af det danske sprog i Sydslesvig. På trods heraf blev han i 1842 af Christian 8. udnævnt til statholder og kommanderende general i hertugdømmerne.

Han overrumplede den 24. marts 1848 den danske garnison i Rendsborg ved at optræde i dansk uniform og blev efterfølgende krigsminister i den tyske slesvig-holstenske oprørsregering. Det var optakten til treårskrigen. Efter de slesvigske krige produceredes natpotter med portrætter af Frederik af Nør og hans bror Christian-August af Augustenborg i bunden. Han blev landsforvist i 1851 og levede resten af livet forskellige steder i udlandet. I 1864 udnævnte den østrigske kejser Franz Joseph 1. ham til fyrste af Nør.

Han er begravet sammen med sin første hustru på Krusentorp kirkegård (ved Nør).

Ægteskab 
 1. I 1829 blev han gift med en søster til broderens kone komtesse Henriette Danneskjold-Samsøe (1806-1858). Parret fik sønnen Frederik Christian Carl August (1830-1881), tituleret greve af Nør.
 2. I 1864 giftede han sig igen med en amerikaner miss Lee (død 1914).

Litteratur 
 Mikkel Venborg Pedersen, Hertuger: At synes og at være i Augustenborg 1750-1850, København: Museum Tusculanums Forlag 2005.

Eksterne henvisninger 

 Salmonsens Leksikon 

Sønderborgske fyrstelige
Danske statholdere i Slesvig-Holsten
Generalmajorer fra Danmark
Godsejere fra Slesvig og Holsten
Huset Augustenborg
Stænderdeputerede fra Slesvig
Tilhængere af slesvig-holstenismen
Personer i Treårskrigen fra Slesvig-Holsten
Personer i Dansk Biografisk Leksikon
Danskere i 1800-tallet
Tyskere i 1800-tallet
Fyrster fra Østrig
Personer fra Kiel
Privatskov

Betegnelsen privatskov dækker i Danmark skove, der ikke er statsskove.
Reglerne for færdsel i de to typer skov er forskellige – i privatskove har offentligheden som udgangspunkt kun adgang i dagtimerne og kun på veje og stier. Den enkelte skovejer kan imidlertid tillade yderligere adgang.

Skove
Natpotte

En natpotte er en potte til urin og afføring. Potten benyttes om natten.

Berømte er de natpotter, der efter treårskrigen fabrikeredes med portrætter af de to augustenborgske oprørere i bunden.

Potter kan udføres i porcelæn, metal og plastik. Antallet af samlere af natpotter er stigende, og det afspejles i stigende priser på antikmarkedet.

Se også 

Væskebeholdere
Toilet
Marilyn Manson

Marilyn Manson kan henvise til:
 Marilyn Manson (band) − et amerikansk rockband, dannet i 1989
 Marilyn Manson (person) − en amerikansk musiker, født i 1969
Rotorua

Rotorua er en by på New Zealand, beliggende ved den sydlige kyst af Lake Rotorua på Nordøen i en region ved navn Bay of Plenty. Byens befolkning er på 53.000. Heraf består omtrent en tredjedel af indfødte maorier. Byen er velkendt for den geotermiske aktivitet i området. Blandt andet ses adskillige vulkaner og gejsere, blandt andet den tyve meter høje Pohutu-gejser. Varme mudderpøle ses også rundt omkring i byen og omegn.

Historie 

Navnet Rotorua kommer fra maoriernes sprog. Det fulde navn er Te Rotorua-nui-a-Kahumatamomoe. Ordet roto betyder sø og rua betyder to. Med navnet menes der derfor Den anden sø. Forklaringen på dette er, at en høvding ved navn Ihenga var den første til at opdage og udforske søen, som Rotorua er grundlagt ved siden af. Han dedikerede søen til sin onkel, som bar navnet Kahumatamomoe.

Oprindelig var området befolket af maorier fra Te Arawa-stammen. Mange skærmydsler fandt sted i nærheden af søen under New Zealand-krigene i perioden 1845-1872. I 1880'erne blev der oprettet et specielt bydistrikt, for at støtte Rotoruas potentiale som kursted. I 1894 blev den såkaldte Rotorua Branch-jernbane og begyndelsen til Rotorua Express-togene oprettet, og byen var nu forbundet med Auckland. Dette bevirkede, at befolkningstallet og turismen steg kraftigt i løbet af de næste år. I 1922 blev Rotorua etableret som købstad.

Byer i New Zealand
Super Size Me

Super Size Me er en amerikansk dokumentarfilm, som tager et meget omtalt emne i USA op, nemlig fastfood.
I filmen følges Morgan Spurlock, som lever i 30 dage udelukkende af fastfood fra fastfood-kæden McDonald's. Morgan Spurlock har selv forfattet og produceret filmen. 

Formålet med filmen var at afprøve, om der var hold i de anklager, McDonald's havde fået fra personer rundt omkring i USA.

Han lever kun af mad fra McDonald's i 30 dage, morgen, middag og aften og alle måltider er large. Men hvis han bliver spurgt, om det pågældende måltid skal være Super-Size, skal han sige ja. Endnu et vigtigt led i prøven er, at han skal prøve hele menuen. Når menuen var prøvet, var det et nyt sted hen, til en anden stat. Han går til 3 forskellige læger flere gange om ugen, og finder hurtigt ud af, at efter blot 1 uge med prøver, hvor han har haft problemer med vejrtrækningen de første dage, stikkende i hjertet og brystet, at hans lever som før var som den skulle være, var blevet til en stor gang fedt. Det var ikke andet end fedt, og lægerne sagde, at han skulle stoppe, for det kunne være, at han ikke kunne rette op på sit helbred bagefter, hvis han fortsatte.

Eksterne henvisninger 
 

Dokumentarfilm fra USA
Amerikanske film fra 2004
McDonald's
Narnia: Løven, heksen og garderobeskabet (film)

Narnia: Løven, heksen og garderobeskabet (The Chronicles of Narnia: The Lion, the Witch and the Wardrobe) er en amerikansk spillefilm fra 2005, instrueret af Andrew Adamson. Filmen er baseret på romanen Løven, heksen og garderobeskabet af C.S. Lewis.

Handling 

I C.S. Lewis' tidløse eventyr møder vi de fire Pevensie-søskende Lucy, Edmund, Susan og Peter. Historien foregår i England under 2. Verdenskrig, hvor de fire børn kommer til landet Narnia, da de går igennem et magisk klædeskab, som de finder, da de leger gemmeleg på en mystisk professors gods. I det engang så fredelige Narnia møder der børnene et charmerende land, hvor der bor talende dyr, dværge, skovguder, kentaurer og kæmper. Men den onde, hvide heks Jadis har kastet en forbandelse over landet, som hun har indhyllet i evig vinter. Med hjælp fra den ædle og gådefulde hersker, den imponerende løve Aslan, tager børnene kampen op mod Jadis i et imponerende slag, som for altid skal befri Narnia fra hendes iskolde jerngreb.

Rolleliste

Priser og nomineringer

Oscaruddelingen 2006 
Legenden om Narnia blev nomineret til 3 Oscar-priser, bedste lyd, bedste visuelle effekter og bedste sminke. Under prisuddelingen vandt filmen prisen for bedste sminke.

Litteratur / kilder 
 Perry Moore: The Chronicles Of Narnia: The official Illustrated Movie Companion: The Lion, the Witch, and the Wardrobe (Zondervan, 2005)
 Nicolas Barbano: Gennem skabet, hinsides ordet og bag om billedet (Filmmagasinet Mifune nr. 16, 2006)

Eksterne Henvisninger 

 Tilbake til barndommen – Dagbladet.nos anmeldelse (på norsk)

Løven, heksen og garderobeskabet (film)
Fantasyfilm fra USA
Amerikanske film fra 2005
Oscarvindere
Film baseret på bøger
X-Men: The Last Stand

X-Men: The Last Stand (også kaldet X-Men: Det sidste opgør på dansk) er en amerikansk film instrueret af Brett Ratner fra 2006. Det var den tredje og sidste film i serien, indtil serien fik et reboot med filmen X-Men: First Class i 2011.

Handling 

X-Men, mutantheltene der sværger at forsvare en verden, der ironisk nok hader og frygter dem, er tilbage. Denne gang, med hjælp fra de nye rekrutter The Beast og Angel, må de kæmpe mod udviklingen i form af deres tidligere holdkammerat Jean Grey. Grey er besat af magten til Dark Phoenix, og er blevet en fare for sig selv, sine mutantkammerater og hele planeten. For at standse denne trussel mod menneskeheden opfinder man en mulig kur mod genetisk mutation. X-Men, ledet af professor Charles Xavier, må hamle op med både «Jean Greys» uovervindelige kræfter i tillæg til det ondskabsfulde broderskab, der er ledet af Xaviers ærkefjende, og tidligere allierede, Magneto.

Medvirkende

Referencer

Eksterne henvisninger 
 Anmeldelse af X-Men: The Last Stand i Dagbladets norske netudgave
 Omtale af filmen på Filmweb
 
 
 

Amerikanske film fra 2006
X-men film
Science fiction-film fra USA
Film fra 20th Century Fox
Actionfilm fra USA
Film baseret på tegneserier
Engelsksprogede film
Værker om bevidsthed
Charlie og chokoladefabrikken (film fra 2005)

Charlie og chokoladefabrikken (originaltitel: Charlie and the Chocolate Factory) er en amerikansk film fra 2005 baseret på børnebogen af samme navn fra 1964 af forfatteren Roald Dahl. Den er instrueret af Tim Burton, og Johnny Depp spiller hovedrollen som Willy Wonka, mens Freddie Highmore har rollen som Charlie Bucket. 

Dette er den anden og seneste filmatisering af børnebogen. Den første er fra 1971 og havde originaltitlen Willy Wonka & the Chocolate Factory (dansk titel Charlie og chokoladefabrikken) med Gene Wilder som Willy Wonka og Peter Ostrum som Charlie Bucket.

Medvirkende

Musik 

Originalmusikken er skrevet og udført af Danny Elfman, der har samarbejdet med instruktøren Tim Burton i en lang række andre film, blandt andre Pee-wees store eventyr, Beetlejuice, Batman, Batman vender tilbage, Edward Saksehånd, Sleepy Hollow, Mars Attacks!, Big Fish, The Nightmare Before Christmas og Corpse Bride. Teksterne til umpa-lumpa-sangene er Roald Dahls fra romanen.

Soundtracket til filmen blev udgivet i 2005. 

Sangene i den rækkefølge, de optræder i filmen:
 «Wonka's Welcome Song»: The Welcome Puppets (vokal af Danny Elfman).
 «Augustus Gloop»: Umpa-lumpaene (vokal af Danny Elfman. Medvirkende er også The Alleyns School Brass Ensemble).
 «Violet Beauregarde»: Umpa-lumpaene (vokal af Danny Elfman).
 «Veruca Salt»: Umpa-lumpa (vokal af Danny Elfman).
 «Mike Teavee»: Umpa-lumpaene (vokal af Danny Elfman).

Eksterne henvisninger 
 Officiel netside
 
 Charlie og chokoladefabrikken filmside  på Tim Burtons fanside
 Film Soundtrack 

Amerikanske film fra 2005
Film instrueret af Tim Burton
Komediefilm fra USA
Film baseret på bøger
Engelsksprogede film
William Colby

William Egan Colby (4. januar 1920 – 27. april 1996) er en tidligere leder af USA's Central Intelligence Agency (CIA). Han blev udpeget som chef for CIA 4. september 1973, som afløser for James R. Schlesinger. Han tjente som CIA chef under præsident Gerald Ford, og blev efterfulgt på posten af den senere præsident, George H.W. Bush 30. januar 1976.

Eksterne henvisninger 

Personer fra USA
Efterretningsfolk fra USA
Vickers Wellington

Wellington er et 2-motors britisk bombefly, bygget af Vickers.

Vickers Wellington blev anvendt under 2. verdenskrig, hvor RAF anvendte det til natlige bombetogter over Tyskland og de besatte lande.

Bombefly
Royal Air Force
Fly fra 2. verdenskrig
Militærfly fra Storbritannien
2-motors propelfly
Nacho Libre

Nacho Libre er en amerikansk spillefilm, der blev udgivet den 16. juni 2006,af Paramount Pictures, selvom den tidligere havde haft premiere i udvalgte biografer. Manuskriptet er skrevet af Jared Hess (også instruktøren), Jerusha Hess, og Mike White. Den er løst baseret på historien om Fray Tormenta ("Friar Storm"), aka Rev. Sergio Gutierrez Benitez, en rigtig levende mexicansk katolsk præst, der havde en 23-år lang karriere som en maskeret bryder. Filmen er produceret af Jack Black, David Klawans, Julia Pistor, og Mike White. Den originale udgivelsesdato var maj 2006, men blev ændret af Paramount for at undgå konkurrence fra Fox's X-Men: The Last Stand og en af Paramounts andre film, Mission: Impossible III.

Rolleliste 
 Jack Black som Nacho
 Ana de la Reguera som Sister Encarnación
 Héctor Jiménez som Steven Esqueleto
 Troy Gentile som Nacho (ung alder)
 Carla Jiménez som Cándida
 Richard Montoya som Guillermo
 César González som Ramses
 Moises Arias som Juan Pablo
 Darius Rose som Chancho
 Peter Stormare som Emperor

Musik 
Soundtrack til filmen blev udgivet i USA den 24. oktober 2006.

Her er en liste over albummets sange:

 Hombre Religioso (Religious Man) – Mister Loco 
 "A Nice Pile-Drive To The Face" – Nacho (Dialog) 
 Move, Move, Move – Alan Hawkshaw & Alan Parker 
 Papas – Mister Loco 
 Singing At The Party – Jack Black with Ismael Garcia Ruiz Y Su Trio 
 Ramses Suite – Danny Elfman 
 "All The Orphans In The World" – Nacho & Esqueleto (Dialog) 
 There Is No Place In This World For Me – Beck 
 "I'm Serious" – Nacho (Dialog) 
 10,000 Pesos – Beck 
 Irene – Caetano Veloso 
 Pump A Jam (Ramses) – Cholotronic 
 Black Is Black – Eddie Santiago 
 Half Forgotten Daydreams – John Cameron 
 Encarnación – Jack Black 
 Tender Beasts Of The Spangled Night – Beck 
 Saint Behind The Glass – Los Lobos 
 "Beneath The Clothes We Find The Man..." – Nacho (Dialog) 
 Forbidden Nectar – Jack Black & Mucho Macho Acapulco

Eksterne Henvisninger 

 Den officielle hjemmeside 

Amerikanske film fra 2006
Komediefilm fra USA
Lester B. Pearson

Lester Bowles Pearson, ofte blot kaldet "Mike" (født 23. april 1897, død 27. december 1972) var en canadisk statsmand, diplomat og politiker der blev tildelt Nobels fredspris i 1957. Han var Canadas fjortende premierminister fra 22. april 1963 til 20. april 1968.

Under hans tid som premierminister, indførte hans mindretalsregeringer offentligt sygehusvæsen, studielån og Canadas flag. Han var også meget aktiv i de Forenede Nationer og i det internationale diplomati, og anses som en af de mest indflydelsesrige canadiere i det 20. århundrede.

Eksterne henvisninger 

 Lester B. Pearson på Nobelprize.org 
 

Canadas premierministre
Politikere fra Canada
Diplomater fra Canada
Modtagere af Nobels fredspris
Nobelprismodtagere fra Canada
Æresdoktorer ved University of Oxford
Canadiere i 1900-tallet
Epic Movie

Epic Movie er en amerikansk satirefilm fra 2007  instrueret og skrevet af Jason Friedberg og Aaron Seltzer og produceret af Paul Schiff. Filmen indeholder primært parodier af de højst indtjenende film fra 2005 og 2006, der inkluderer: Pirates of the Caribbean: Død Mands Kiste,  Harry Potter filmene, Narnia: Løven, heksen og garderobeskabet, X-Men: The Last Stand, Charlie og chokoladefabrikken, Nacho Libre, Snakes on a Plane,  Da Vinci Mysteriet, Mission Impossible 3, Superman Returns, Star Wars filmene, The Fast and the Furious: Tokyo Drift, Click og Borat. Den blev lavet på en lignende måde som Not Another Teen Movie,  Date Movie og Scary Movie filmene.

Parodier

Film 
 Charlie og chokoladefabrikken
 Narnia: Løven, heksen og garderobeskabet
 Da Vinci Mysteriet
 X-Men: The Last Stand
 Pirates of the Caribbean: Død Mands Kiste
 Click
 Harry Potter
 Nacho Libre
 Snakes on a Plane
 Superman Returns
 Borat: Cultural Learnings of America for Make Benefit Glorious Nation of Kazakhstan
 Scarface
 Star Wars
 Harold & Kumar Go to White Castle
 Casino Royale
 Talladega Nights: The Ballad of Ricky Bobby
 Ringenes Herre-trilologien'

 Fjernsyn 
 24 MTV Cribs Punk'd American Idol Mennesker 
 Mel Gibson
 Angelina Jolie og Brad Pitt
 Daniel Craig som James Bond
 Paris Hilton
 Nicole Richie
 Ashton Kutcher
 P. Diddy
 Johnny Depp (som Willy Wonka og Kaptajn Jack Sparrow)
 Samuel L. Jackson/Dave Chappelle
 Flavor Flav
 Daniel Radcliffe som Harry Potter
 Rupert Grint som Ron Weasley
 Emma Watson som Hermione Granger
 Jackie Chan
 George W. Bush
 Kanye West
 Chewbacca
 Lauren Conrad
 The Pussycat Dolls
 Frank the Beaver (Bell Mobility)
 Sigfried
 Rick James
 Willy Wonka
 Wolverine
 Magneto
 Mystique
 Rogue
 Aslan
 Hagrid
 Storm
 Davy Jones 
 Britney Spears
 Silas
 Tom Hanks
 Mr Tumnus
 Fantasia Barrino
 V
 Michael Jackson
 Brandon Routh som Superman
 50 Cent 
 Tupac 
 Saddam Hussein
 Rosie O'Donnell
 Mary-Kate og Ashley Olsen

 Sange 
 "Beep" af The Pussycat Dolls
 "Fergalicious" af Fergie
 "Promiscuous" af Nelly Furtado featuring Timbaland
 "Ms New Booty" af Bubba Sparxxx featuring Ying Yang Twins
 Lazy Sunday "Don't Speak (I Came to Make a Bang!)" af Eagles of Death Metal
 "Magic Bus" af The Who
 "Kung Fu Fighting" af Carl Douglas
 "Milkshake"  af Kelis

 Brands & firmaer 
 Doritos
 Captain Morgan
 MySpace
 Apple
 Bell Mobility
 Cap'n Crunch
 Chicken of the sea
 Grillz
 White Castle

 Rolleliste 

 Se også 
 Date Movie Scary Movie Scary Movie 2 Scary Movie 3 Scary Movie 4 Not Another Teen Movie''

Eksterne henvisninger 
 Epic Movie officielle hjemmeside 
 
 Epic Movie soundtrack  
 Epic Movie Anmeldelse (English & Spanish)  på Etzatlan.com

Film fra 2007
Komediefilm fra USA
Chokoladekage

Chokoladekage er en kage lavet af chokolade og en variation af andre ingredienser. Chokoladekage serveres ofte ved fødselsdage, brylluper og andre sammenkomster. 

Desserter
Kage
Skagens Odde

Skagens Odde er den nordlige ende af halvøen Jylland, regnet fra en linje med Hirtshals i vest, ved Nordsøen, og Frederikshavn i øst, ved Kattegat, og op til  Grenen på den yderste nordøstlige spids. Odden vokser gennemsnitligt med ca. 10 meter om året i nordøstlig retning mod Sverige.
Grenen regnes ofte fejlagtigt som Jyllands nordligste punkt, men dette ligger ca 2,5 km mod vest og ca 700 meter mod nord ved sommerhusbebyggelsen Skagen Nordstrand, idet Skagens Odde buer mod sydøst før den afsluttes i Odden.

Beskrivelse

Fra Hirtshals går kysten langs Tannis Bugt langs Uggerby Klitplantage, ved hvis østlige ende Uggerby Å har sit udløb. Mod øst ind i landet ligger Tversted, som gennemløbes af Tversted Å, som løber ud i bugten nord for byen, hvor der ligger store sommehusområder. Syd for Tversted ligger Bindslev og Sindal, og øst derfor ligger Tolne Bakker.  Nord herfor liger en række moser og heder, Kragskov Hede, Tolshave-, Råbjerg- og Måstrup Mose. Nord for Råbjerg Mose ligger Ålbæk Klitplantage, og øst for den byen Ålbæk ud til Ålbæk Bugt i Skagerrak. 

Mellem Ålbæk i øst og Skiveren i vest, er der cirka 20 km., men nord herfor  begynder odden at blive smallere, og ved Hulsig ca. 7 km. nordligere er odden kun  cirka 5 km. bred.  I området mellem de to linjer ligger store klit og hedearealer, og den fredede vandreklit Råbjerg Mile. Videre mod nord ligger Kandestederne på vestkysten, og  Hulsig Hede, der også er fredet. Nord for den ligger Skagen Klitplantage,  byen Skagen mod øst, og Højen mod vest. Nord for Skagen ligger så Grenen.

Sydvest for Grenen ligger Skagen Fyr på den østlige kyst. I forbindelse med fyret oprettede Naturstyrelsen den 12. maj 2017 i samarbejde med Dansk Ornitologisk Forening, Frederikshavn Kommune og Turisthus Nord et oplevelses- og udstillingscenter; Center for Trækfugle.

Fredningsforsøg
En initiativgruppe bestående af Danmarks Naturfredningsforening, Dansk Ornitologisk Forening og Friluftsrådet i Vendsyssel foreslog i 2010 at gøre Skagens Odde til en Nationalpark, men forslaget blev skrinlagt efter at et flertal i plan- og miljøudvalget i Frederikshavn Kommune indstillede til kommunen ikke at søge Miljøministeriet om at få området beskyttet på denne måde.

I 2021 kom Skagens Odde på Miljøministeriets bruttoliste over mulige emner til naturnationalparker. Listen rummer 23 forslag, hvoraf 10 ventes at blive realiseret.

Referencer

Eksterne kilder/henvisninger 
 Skagen Odde Naturcenter
 GEUS: Skagen Odde ­ et fuldskala, naturligt laboratorium 
Nationalpark Skagensodde 

Odde
Halvøer i Danmark
Halvard Lange

Denne artikel omhandler personen Halvard Lange. Der er også andre personer med dette efternavn, se Lange (flertydig).

Halvard Manthey Lange (16. september 1902 – 19. maj 1970) var en norsk diplomat, politiker og statsmand.
Han blev medlem af Det norske Arbeiderparti  i 1927. Han arbejdede som lærer fra 1930-1935 og underviste på Oslo Universitet 1935-1938.
Han blev anholdt af de tyske besættelsesstyrker i 1942 og tilbragte resten af 2. verdenskrig i forskellige koncentrationslejre

Han var Norges udenrigsminister fra 1946 til 1965 på nær en måned i 1963 under John Lyngs regering.

Kort før han tog jobbet som udenrigsminister, blev han medlem af Den Norske Nobelkomite i 1945. Han forblev officielt medlem af komitéen indtil 1948. Han blev anset for at tilhøre højrefløjen i Arbeiderpartiet, til dels fordi han var en stærk tilhænger af tilknytning til den vestlige verden under den kolde krig.
Lange var sammen med Lester B. Pearson og Gaetano Martino én af "de tre vise mænd", der rådgav NATO med henblik på at styrke alliancens ikke-militære samarbejde.

Lange var søn af vinder af nobels fredspris, Christian Lous Lange.

Eksterne henvisninger 
 

Personer fra Oslo
Udenrigsministre fra Norge
Diplomater fra Norge
Nordmænd i 2. verdenskrig
Stortingsrepræsentanter fra Arbeiderpartiet